Museum Warkums Erfskip
Museum Warkums Erfskip sit yn de âlde Waach fan Warkum oan De Merk. It museum toant de skiednis fan Warkum en omkriten en wurdt sûnt 27 desimber 1951 beheard troch de âldheidkundige feriening "Warkums Erfskip".

It museum húsmanne ynearsten yn it eardere weeshûs en ferhuze nei de boppeseal fan de Waach doe't de bibleteek dy romte ferliet en nei it bygebou efter kultureelsintrum De Klamaere gie.

Kolleksje 
De fêste kolleksje giet oer de Warkumer skiednis. Op 'e souder is in tentoanstelling ynrjochte oer it libben fan de Warkumer kofskipper Huijte Fookles út de 18e iuw. It museum organisearret ek losse tentoanstellingen. Under oaren oer de folgjende ûnderwerpen:
 2002: Piet Schoen (Bergen NH, 1909 - Warkum, 1985) syn atelier wie yn de boppeseal fan de waach, dêr't it museum no is  
 2003: Witte jurkjes , Bekende Workumers 
 2004: 100 jier Pleatslik Belang Warkum 
 2005: 50 jier Feriening Ald-Warkumers
 2006: Histoarje fan it Nutsdepartemint Warkum, Warkum en skippen 
 2007: museum ticht
 2013: Fan 't Pypke oant en mei de Roggemolensteeg

It Pottebakkershûs tsjinoer it museum hat in útstalling oer de Warkumske pottebakkers. 
It museum is yn de wintermoannen ticht.

Sjoch ek 
 List fan Fryske musea

Museum yn Fryslân
Warkum
Organisaasje oprjochte yn 1951